હમણાં જ એક કારીગર સાથે વાત થઇ. એ ડાબા હાથે કામ કરતો હતો અને તેનું કટર જમણા હાથે કામ કરવાવાળા માણસો માટે બનેલું હતું. તેને ઇજા થઇ કારણ કે એ કટર તેના માટે નહતું બન્યું. એક સામાન્ય વાત છે, અનુકૂલનની. આપણે જે જગ્યાએ રહીએ છીએ તેની આબોહવા, સમાજ વ્યવસ્થા, રહેણી કરણી, વિચારો, નિયમો, અને મનોદશા અન્ય જગ્યા કરતાં અલગ હોય જ. આ બધાની સમજણ વિના જયારે મકાન બને ત્યારે તેના દેખાવમાં ભલે ભવ્યતા હોય પરંતુ તેની ઊર્જા વિષે વિચાર જરૂર આવે. ભારતમાં બાંધકામ માટેના નિયમોમાં લોકલ મટિરિઅલ અને બાંધકામ શૈલી ને પ્રાધાન્ય આપવામાં આવેલું તેનું મુખ્ય કારણ આ પણ છે.